Юрий Цимбора

Юрий Цимбора (*6. юний 1919—†1. октобер 1989), учитель, уметнїцки руководитель, хормайстор (дириґент), драматурґ, композитор и фолклориста медзи Русинами у Восточней Словацкей

 Биоґрафия 
Юрий Цимбора (рсн. Юрій Цимбора) народзени 6. юния 1919. року у Свиднїку (Словацка Република)Федор Ковач: Цимбора Юрій // Краєзнавчий словник русинів-українців. Пряшівщина. Упорядник Федір Ковач. — Пряшів: СРУСР, 1999, б. 368.. Учительску семинарию (школу) закончел у Прешове 1949. року а после законченого школованя робел перше як учитель у валалох Хмельова и Гавай, у Свиднїку и Гуменим, а вец як наставнїк у штреднєй педаґоґийней школи у Прешове (1949–1957). У 1955. року у Братислави закончел специялни курси хорского шпиваня и положел испит за дириґента.

У 1958. року Юрий Цимбора прешол на службу до Поддуклянского українского народного ансамбла (ПУНА), як уметнїцки руководитель, хормайстор (дириґент) и драматурґ, и професийно ше, як композитор, пошвецел музикиПавло Роберт Маґочій: Цимбора Юрій (Cimbora Juraj) //Магочій П.Р., Поп І. (уклад.) Енциклопедія історії та культури карпатських русинів. — Ужгород : Вид-во В.Падяка, 2010, б. 794–795.. Записовал фолклорни мелодиї, компоновал, писал музику за нови танци котри ше поставяло на репертоар ПУНА („Поддуклянска свита“, „Златни ланц“, „Грайце же гудаци“, Поддуклянски привит „Веселиця“ и др.) 

Под час службованя у ПУНА (1958–1967. и 1970–1980) Юрий Цимбора позберал и записал понад 1000 руски народни шпиванки и видал векше число зборнїкох обробених руских народних писньох за потреби аматерских хорох.

За хорске шпиванє обробел  понад 230 шпиванки. Спомедзи нїх 100 шпиванки були зняти у радию за програмни потреби, а 25 були зняти и на ґрамофонских плочох.  Юрий Цимбора бул и преподавач на семинарох за дириґентох хорох.

О живоце и роботи Юрия Цимбори 2016. року видал кнїжку Ян Калиняк зоз хторей мож дознац же Юрий Цимбора  нє лєм же записовал  народни шпиванки, алє тиж компоновал музику за хореоґрафски сцени, писал власни тексти за шпиванки, компоновал инструментану музику, 1947. року написал оперету  у трох дїйох под назву  Народзенє живота, хтору потим, под уплївом розмаху українизациї, 1969. року  преробел на українски под назву  Нєзабуваюца яр. У тим периодзе вон мушел писац и шветочни соцреалистични  українски кантати як цо то  Писня нашей младосци, Смуток занавше одруцени, У слунечним колє, Слунко Октобра, Слава Октобру, Наша лилова застава,  Фестивалска писня,  Слава геройом и другиБогдан Гамбаль (2016). Ей, прид до нас... Юрий Цимбора.

Юрий Цимбора умар у Прешове 1. октобра 1989. року.


За  народни  аматерски  фолклорни колективи  вон видал:  

 Народни шпиванки за мишани и женски хор (1956, 1958)

 Українски народни шпиванки прешовского краю (1958)
 Українски народни шпиванки  Восточней Словацкей ІІ (1963)
 Зборнїк шпиванкох (1969)
 Шпивам и граєм (1971)
 Зашпивайме себе  на два гласи (1974)
 Пажичка, пажичка (1978)
 На площох (1979)
 Музика на слова поетох (у зборнїку Млади шерца, 1980)

+Велї його авторски шпиванки з часом постали народни 
и по нєшка остали барз популарни медзи слухачамиЕй гой, тили-тили-тилиЖенил бы-м ся, женил Ой, заграла музика-музиченькаІшли хлопці, ішлиЯничку за водовКалина, малина А на горі татарочкаНич ся мі не любитЕй, пятнадцат років мамОй, пришол кум Ей, прид до нас, шугаю,Попід наш облачок Ей, як в корчмі гудаци загралиПослала ня моя матиСеред села высока лободаПочал мій циленький А кед я ся завозмуСпівайме, дівчатаБодай тя, мій милий Така я дівочкаВ зеленым убочы Темна нічка былаДобрі было ходити Як зачала зозуленька у лісі кукатиЕй, кади я по водичку ходила Крячок лялійовий

и велї други.

alt=Делеґация КСУТ зоз Прешова у нащиви НВП "Руске слово" и Друкарнї у Руским Керестуре, 1967. року  |thumb|364x364px|Делеґация КСУТ зоз Прешова у нащиви НВП "Руске слово" и Друкарнї у Руским Керестуре, 1967. року   З лїва на право: Делеґацийов вожач,  Юрiй Дацко (редактор новинох "Нове життя"), Дюра Латяк, Юрiй Цимбора, Янко Рац, Єфрем Колєсар (стої), Василь Вархола, Лудвиґ Галушка, Дюра Папгаргаї (стої) и Федiр Ковач (секретар КСУТ-у)

 Контакти з войводянскима Руснацами 
Зоз орґанизаторами „Червеней ружи“ Юрий Цимбора ше першираз  упознал 1967. року, кед як член делеґациї Централного комитета Културного союзу українских трудбенїкох пребувал у Руским КерестуреДюра Латяк - 50 роки Драмского меморияла Петра Ризнича Дядї, Завод за  културу войводянских Руснацох, НВУ Руске слово и Дом култури Руски Керестур, Нови Сад, 2018, бок 7.. Рок познєйше ансамбл ПУНА госцовал на „Червеней ружи“. Дзекуюци Дюрови Варґови, котри ше од теди з нїм, як член Орґанизацийного одбору „Червеней ружи“, предлужел дописовац, Юрий Цимбора од 1970. по 1979. рок зложел и вецей композициї на тексти наших авторох, котри му Варґа посилал.

1969.року Покраїнски завод за видаванє учебнїкох з фахову помоцу Союзу музичних дружтвох Войводини, почал видавац едицию ШПИВАМЕ зборнїк писньох за дзецински хори, хтори пестую хорске шпиванє на язикох националних меншинох у нашей жеми а поготов теди у АП Войводини. Зборнїки збогацели хорску дзецинску литературу войводянских народох и помогли наставнїком  за  роботу зоз школярскима хорами  у  школох.

У едициї Шпиваме Юрий Цимбора, попри Ивана Ковача, Иринея Тимка и Якима Сивча, ма видруковани даскельо удатни композициї за дзецински хор хтори компоновал на тексти наших познатих поетох.   

Хорски дзецински писнї друковани у едициї Шпиваме: 

Ошлєбодзени валал - Микола Скубан 

Лєтни вечар  -  Михал Ковач 

Писня мацери  - Мелания  Павлович

Слунко - Микола Скубан

Идзе баба жима - Янко Фейса

+Композициї хтори виведзени на фестивалу култури ЧЕРВЕНА РУЖА<div style="text-align: center;">Червене пупче
|Рок<div style="text-align: center;">Наслов<div style="text-align: center;">Автор текстаРок<div style="text-align: center;">Наслов<div style="text-align: center;">Автор текста1977.Лєтнї виторМихйло Ковач1970.СлункоМикола Скубан1979.На початку школского рокаВасиль Мудри1970.ПекарЯким Олеяр?ЄшеньЯким Олеяр1970.Витам слункоГавриїл Г. Надь?Остатнє лїсцеМикола Скубан1974.ШатваМикола Скубан?Прешло лєтоМикола скубан1974.Писня мацериМелания Павлович1976.Шицких нас чува оцовшинаВасиль Мудри<div style="text-align: center;">У народним духу1976.Розвива ше РепубликаМикола Скубан1970. О врац ше, мили, врацМихайло Ковач  

 Литература 
 Федор Ковач: Цимбора Юрій // Краєзнавчий словник русинів-українців. Пряшівщина. Упорядник Федір Ковач. — Пряшів: СРУСР, 1999. ISBN 80-85137-15-1 укр.

 Павло Роберт Маґочій: Цимбора Юрій (Cimbora Juraj) //Магочій П.Р., Поп І. (уклад.) Енциклопедія історії та культури карпатських русинів. — Ужгород : Вид-во В.Падяка, 2010. — 856 c.+ХХХІІ с. ISBN 978-966-387-044-1 укр.

 ШПИВАМЕ, Покраїнски завод за видаванє учебнїкох Н. Сад: 1969. рок ч.1, 1970.рок ч.2, 1977.рок ч.3 

 Вонкашнї вязи 

 Богдан Гамбаль (2016). Ей, прид до нас... Юрий Цимбора (по русинскы) (ФОТО).

 Петро КРАЙНЯК, ст. (2009). Спомин на Юрка Цимбору (по русинскы).

 Референци 


Катеґория:Руснаци у Словацкей
Катеґория:Словацка
Катеґория:Учителє
Катеґория:Дириґенти
Катеґория:Композиторе
Катеґория:Мелоґрафи
Катеґория:6. юний
Катеґория:Народзени 1919
Катеґория:1. октобер
Катеґория:Умарли 1989